Hierdie swart vrydag is, lyk dit my, maar soos 'n veiling: Mense raak emosioneel en wil eenvoudig iets koop en soms kry hulle nie 'n winskopie nie maar betaal inderdaad te veel. Om 'n winskopie raak te sien, moet jy weet wat die normale redelike prys is, en dit bepaal jy vroegtydig, nie as die sogenaamde veldtog reeds aan die gang is nie, want dan kan jy niks glo wat jy lees nie. Jy glo nie bloot wat die advertensie sê nie. Jy koop ook nie iets wat jy nie nodig het nie.